
SAVIVALDYBĖS MERO TEIKIMU 
ŠIAULIŲ MIESTO SAVIVALDYBĖS TARYBOS IR MERO SEKRETORIATAS

SPRENDIMO PROJEKTO
„DĖL TARYBOS NARIO PAVADUOJANČIO MERĄ AR LAIKINAI EINANČIO MERO PAREIGAS SKYRIMO“ 

AIŠKINAMASIS RAŠTAS

2023-03-24
Šiauliai

Parengto sprendimo projekto tikslai ir uždaviniai: 
Vadovaujantis Lietuvos Respublikos vietos savivaldos įstatymo (redakcija įsigaliosianti nuo 2023-04-01) 32 straipsnio 2, 3 dalimis, vicemerui pavaduojant merą, šio įstatymo 27 straipsnio 2 dalies 4, 5 ir 7 punktuose nustatytus mero įgaliojimus vykdo laikinai savivaldybės tarybos paskirtas tarybos narys. Kai mero įgaliojimai nutrūksta nesuėjus terminui ar išrinktas neprisiekęs meras netenka mandato ar mero rinkimų rezultatai pripažįstami negaliojančiais, mero pareigas laikinai eina savivaldybės tarybos posėdyje dalyvaujančių tarybos narių balsų dauguma paskirtas tarybos narys.
Atkreiptinas  dėmesys į tai, kad mero pavadavimo ir mero pareigų laikino ėjimo atvejai yra skirtingi, kaip ir su tuo susiję tarybos, vicemero ir tarybos paskirto tarybos nario įgaliojimai pavaduojant merą ar laikinai einant mero pareigas. Tuo atveju, kai savivaldybės tarybos paskirtas tarybos narys laikinai eina mero pareigas (nauja redakcija išdėstyto VSĮ 30 straipsnio 3 dalis), jo, kaip tarybos nario, įgaliojimai sustabdomi (nauja redakcija išdėstyti VSĮ 30 straipsnio 5 dalis), toks tarybos narys negali balsuoti tarybos posėdžiuose, tokiam tarybos nariui mokamas mero darbo užmokestis (nauja redakcija išdėstyto VSĮ 30 straipsnio 6 dalis) ir taikomi nauja redakcija išdėstyto VSĮ 25 straipsnio 6 dalyje nustatyti reikalavimai nedirbti kitose institucijose, įstaigose, įmonėse ir organizacijose ir negauti kito atlyginimo, išskyrus atlyginimą už mokslinę, pedagoginę ar kūrybinę veiklą. Tuo atveju, kai tarybos paskirtas tarybos narys pavaduoja merą (nauja redakcija išdėstyto VSĮ 30 straipsnio 1 ir 2 dalys), jo, kaip tarybos nario, įgaliojimai nestabdomi, toks tarybos narys balsuoja savivaldybės tarybos posėdžiuose, gauna atlygį už darbą atliekant savivaldybės tarybos nario pareigas ir jam netaikomi nauja redakcija išdėstyto VSĮ 25 straipsnio 6 dalyje nustatyti reikalavimai.
Sprendimo projektu siūloma paskirti tris savivaldybės tarybos narius į šią poziciją, nustatant pareigų atlikimo eiliškumą, tam kad būtų garantuotas mero pavadavimas.  

Dabartinis sprendimo projekte aptariamų klausimų reguliavimas: pagal šiuo metu galiojantį Vietos savivaldos įstatymą mero pavaduojančio ar laikinai einančio mero pareigas tarybos nario pozicijos nėra.  

Sprendimo projekte numatyta: siūlyti paskirti merą pavaduojantį ar laikinai einantį mero pareigas tarybos narį. 

Priėmus sprendimą, galimos pasekmės: numatomos tik teigiamos pasekmės, nes bus užtikrintas naujos 2023-2027 m. kadencijos Savivaldybės mero, tarybos veiklos organizavimas, bei įgyvendinti naujos redakcijos Vietos savivaldos įstatymo reikalavimai. 

Priėmus sprendimą, keičiami ar panaikinami galiojantys Savivaldybės teisės aktai: priėmus sprendimą teisės aktų keisti ar  naikinti nereikia.

Sprendimui įgyvendinti reikalingi priimti papildomi teisės aktai: sprendimui įgyvendinti papildomi teisės aktai nebus reikalingi.

Sprendimui įgyvendinti reikalingos lėšos: tarybos nariui atlyginimas mokamas tik tuo atveju, kai jis laikinai eina mero pareigas (mero įgaliojimai nutrūksta), todėl papildomų lėšų nereiks, jos suplanuotos Savivaldybės biudžete (kaip atlyginimas merui). 

Sprendimo projektą parengė: mero pavedimu sprendimo projektą parengė Šiaulių miesto savivaldybės Tarybos ir mero sekretoriatas,  mero patarėja Virginija Mickavičienė, tel.  8 41 596 208.

